S-254/2010

Mál þetta, sem dómtekið var 12. maí sl., er höfðað með ákæru útgefinni af lögreglustjóranum á höfuðborgarsvæðinu 5. júlí 2005 á hendur A-kk-þgf M-kk-þgf G-kk-þgf, Suðurhólum 14, og E-kvk-þgf Ó-kvk-þgf G-kvk-þgf, Flyðrugranda 12, báðum í Reykjavík, fyrir eftirtalin brot framin í Reykjavík á árinu 2009 og 2010, nema annað sé tekið fram:

I.

Ákærða A-kk-þf M-kk-þf, fyrir þjófnaði, með því að hafa:

1. Sunnudaginn 8. nóvember 2009 í versluninni Smash, Kringlunni 4-12, stolið buxum að verðmæti kr. 17.990.

M. 007-2009-70044

2. Sunnudaginn 29. nóvember 2009 í versluninni Krónunni, Bíldshöfða, stolið 2 dvd- diskum og 4 dósum af orkudrykkjum samtals að verðmæti kr. 7.227.

3. Fimmtudaginn 14. janúar 2010 í verslun Nýherja, Borgartúni 37, stolið myndavél af gerðinni Canon digital Ixus 100 is að verðmæti kr. 65.000.

4. Sama dag og ákæruliður 3 í versluninni BT í Smáralind í Kópavogi, stolið 8 blue ray-diskum samtals að verðmæti kr. 27.992.

5. Föstudaginn 15. janúar í versluninni BT í Skeifunni, stolið 4 blueray-diskum samtals að verðmæti kr.13.996.

6. Laugardaginn 16. janúar 2010 í versluninni Skífunni í Kringlunni stolið 2 dvd-diskum og 2 cd-diskum samtals að verðmæti kr. 12.296.

II.

7. Ákærðu báðum fyrir þjófnað með því að hafa í félagi fimmtudaginn 14. janúar 2010 í versluninni Gallerí 17 í Kringlunni stolið fatnaði samtals að verðmæti kr. 42.950.

Teljast brotin í kafla I og II varða við 244. gr. almennra hegningarlaga nr. 19/1940.

III.

8. Ákærða A-kk-þf M-kk-þf fyrir fjársvik og til vara tilraun til fjársvika, með því að hafa fimmtudaginn 17. desember 2009 í versluninni Hagkaup í Skeifunni, tekið Nike-snyrtivörukassa að verðmæti kr. 5.899 og reynt að blekkja starfsmann Hagkaupa með því að reyna að fá andvirði vörunnar endurgreidda með inneignarnótu.

Telst þetta varða við 248. gr., sbr. 20. gr. almennra hegningarlaga.

IV.

9. Ákærða A-kk-þf M-kk-þf fyrir þjófnað, nytjastuld og umferðarlagabrot, með því að hafa fimmtudaginn 11. febrúar 2010 farið heimildarlaust inn á læknastofu að Þönglabakka í Mjódd og stolið þar lyklum að bifreiðinni TN-709 og diktafón og síðan í framhaldi tekið sömu bifreið heimildarlaust á bifreiðastæðinu í Mjódd og ekið henni sviptur ökurétti að Gyðufelli 12.

Telst þetta varða við 244. gr., 259. gr. almennra hegningarlaga og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærðu verði dæmd til refsingar og til greiðslu alls sakarkostnaðar.

Í málinu gerir S-kk-nf S-kk-nf J-kk-nf, f.h. NTC. hf, bótakröfu á hendur ákærðu:

A-kk-þgf M-kk-þgf G-kk-þgf, um að hann verði dæmdur til greiðslu skaðabóta að fjárhæð kr. 14.990 auk vaxta samkvæmt 8. gr. laga um vexti og verðtryggingu nr. 38/2001 frá tjónsdegi, sem var 14. janúar en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.

E-kvk-þf Ó-kvk-þf G-kvk-þf, um að hún verði dæmd til greiðslu skaðabóta að fjárhæð kr. 22.970 auk vaxta samkvæmt 8. gr. laga um vexti og verðtryggingu nr. 38, 2001 frá tjónsdegi, sem var 14. janúar en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.

Við þingfestingu málsins var og þingfest og sameinað máli þessu mál nr. S-353/2010 en ákærða er þar gefið að sök þjófnaður með því að hafa miðvikudaginn 10. Febrúar 2010 í versluninni Símanum, Ármúla 27 í Reykjavík, stolið farsíma af gerðinni Nokia 5800 að verðmæti kr. 70.000.

Er brot þetta talið varða við 244. gr. almennra hegningarlaga nr. 19/1940.

Er þess krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 1. mgr. 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa bæði skýlaust játað brot sín. Sannað er með játningu beggja ákærðu og öðrum gögnum málsins að þau er sek um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Samkvæmt fyrirliggjandi sakavottorði á ákærði A-kk-nf M-kk-nf að baka verulegan sakaferil sem nær allt aftur til ársins 2001. Á því ári gekkst hann undir sekt vegna þjófnaðar. Á árunum 2002 og 2003 gekkst hann undir sektir vegna umferðarlagabrota. Á árinu 2004 hlaut ákærði annars vegar 90 daga skilorðsbundið fangelsi fyrir þjófnað og hins vegar 5 mánaða skilorðsbundið fangelsi fyrir fjársvik. Á sama ári gekkst hann einnig undir fjórar sáttir vegna sviptingarakstur þar sem honum var gert að greiða sektir. Í mars 2005 var ákærði sakfelldur fyrir meðal annars tilraun til þjófnaðar en ekki gerð sérstök refsing. Með dómi Hæstaréttar í apríl 2005 var ákærði dæmdur í 18 mánaða fangelsi fyrir tilraun til þjófnaðar, skalafals, fjársvik, sviptingarakstur o.fl. Í maí sama ár var hann dæmdur í sekt fyrir sviptingarakstur og var refsing þá ákveðin sem hegningarauki. Í júní sama ár var ákærði dæmdur í 3 mánaða fangelsi fyrir sviptingarakstur og í október sama ár í 5 mánaða fangelsi fyrir þjófnaði, gripdeild og sviptingarakstur o.fl. Með viðurlagaákvörðun í febrúar 2006 gekkst ákærði undir sektargreiðslu vegna fíkniefnalagabrots og í október sama ár var ákærða með dómi ekki gerð sérstök refsing vegna sviptingaraksturs. Hinn 11. júní 2007 var ákærði dæmdur í 15 mánaða fangelsi, skilorðsbundið í 3 ár, fyrir þjófnað og fíkniefnalagabrot. Voru eftirstöðvar reynslulausnar, 390 dagar, jafnframt dæmdar upp. Ákærði gekkst undir sektargerð vegna umferðarlagabrots 2. nóvember 2007. Hinn 31. janúar 2008 var ákærði svo dæmdur í 20 mánaða fangelsi fyrir þjófnaði, líkamsárás og fleiri brot og 30. apríl sama ár var hann dæmdur í 4 mánaða fangelsi fyrir þjófnað. Loks var ákærða, með dómi 23. september 2008, gert að sæta fangelsi í 12 mánuði fyrir þjófnað, gripdeild, fjársvik, nytjastuld, fíkniefnabrot og umferðarlagabrot, þar á meðal sviptingarakstur. Ákærði fékk reynslulausn hinn 2. september 2009 í 2 ár á 540 daga eftirstöðvum refsingar. Ákærði rauf það skilorð og var honum gert, með dómi Hæstaréttar 16. febrúar 2010, að afplána eftirstöðvar refsingarinnar. Að virtu framangreindu, og með vísan til 77. og 255. gr. almennra hegningarlaga, þykir refsing ákærða nú hæfilega ákveðin fangelsi í 12 mánuði.

Samkvæmt fyrirliggjandi sakavottorði ákærðu E-kvk-ef Ó-kvk-ef G-kvk-ef var henni, með dómi 17. mars sl., gert að sæta fangelsi í 30 daga, skilorðsbundið í 2 ár, fyrir þjófnað. Brot það sem ákærða hefur nú verið sakfelld fyrir var framið fyrir uppkvaðningu dóms þessa og verður refsing hennar því ákveðin sem hegningarauki við hann með vísan til 78. gr. almennra hegningarlaga. Er það mat dómsins að brot ákærðu nú hefði ekki orðið til þyngingar þeirri refsingu er hún hlaut með greindum dómi hefði það þá verið dæmt með. Ákærðu verður því ekki gerð sérstök refsing í máli þessu.

Við þingfestingu málsins var ekki mætt af hálfu bótakrefjanda og var krafan þá felld niður með vísan til 2. mgr. 174. gr. laga nr. 88/2008.

Ákærðu greiði óskipt 60.000 króna þóknun skipaðs verjanda síns, S-kk-ef A-kk-ef S-x-x hrl., vegna meðferðar málsins fyrir dómi, en ákærði A-kk-nf M-kk-nf greiði 70.000 króna þóknun verjandans vegna vinnu á rannsóknarstigi málsins. Tekið hefur verið tillit til virðisaukaskatts við ákvörðun þóknunarinnar.

Á-kk-nf M-kk-nf héraðsdómari kveður upp dóm þennan.

D ó m s o r ð :

Ákærði, A-kk-nf M-kk-nf G-kk-nf, sæti fangelsi í 12 mánuði.

Ákærðu, E-kvk-þgf Ó-kvk-þgf G-kvk-þgf, verður ekki gerð sérstök refsing í máli þessu.

Ákærðu greiði óskipt 60.000 króna þóknun skipaðs verjanda síns, S-kk-ef A-kk-ef S-x-x hrl., vegna meðferðar málsins fyrir dómi, en ákærði A-kk-nf M-kk-nf greiði

70.000 króna þóknun verjandans vegna vinnu á rannsóknarstigi málsins.

Á-kk-nf M-kk-nf